open-index/open-wikipedia-markdown huggingface dataset:
Bogusław Wolniewicz

**Bogusław Wolniewicz** (22. september 1927, Toruń – 4. august 2017, Varssavi) oli poola filosoof ja loogik. 

Wolniewicz töötas 1963–1998 Varssavi ülikoolis professorina. Akadeemilistes ringkondades on ta tuntud Ludwig Wittgensteini tõlkija ja kommenteerijana (1950. aastate lõpus hakkas oletatavasti esimesena Poolas süstemaatiliselt uurima Wittgensteini filosoofiat). 1990. aastatel sai tuntuks Radio Maryja ringkondadega seotud publitsistina. Kriitikud pidasid teda vaadetelt homofoobseks, antifeministlikuks, antisemiitlikuks ja islamofoobseks.

Wolniewicz oli ateist (määratles end kui roomakatoliiklane – mitteusklik)

## Elulugu

Haridusteed alustas ta 1934. aastal poola algkoolis. Sõja ajal tema haridustee ei katkenud, sest ta õppis 1939. aasta novembrist saksa üldkoolis, mis oli ette nähtud poolakatele (milles oli seejuures väga madalale viidud õppetase). 1941. aastal, pärast isa surma Sachsenhauseni koonduslaagris, hakkas Wolniewicz tööle Hermann Klechowitzi ehitusettevõttes, õppides samas sellega seotud ametikoolis (*Berufsschule*). 1945–1947 õppis Poola kuninganna Jadwiga nimelises Lütseumis.
 
1947–1951 õppis Mikołaj Koperniku Toruńi Ülikoolis. 1951 sai filosoofiamagistriks, magistritöö pealkiri oli "Subjektiivse idealismi kriitika V. I. Lenini teoses "Materialism ja empiriokrititsism"" ("Krytyka subiektywnego idealizmu w „Materializmie i empiriokrytycyzmie” W.I. Lenina"). Töötas Toruńi Ülikoolis loogikakateedris, 1953. aastal (stalinismi kulminatsiooniajal Poolas) loobus akadeemilisest tööst väljendusvabaduse puudumise tõttu ja töötas ehitajana, Poola Teaduste Akadeemia ehitusinstituudis ja põllumajanduses. 1956 naasis akadeemilisele tööle Gdański ülikoolis (tollal Gdański Pedagoogiline Kõrgkool). 1962 sai humanitaarteaduste doktoriks, kaitstes väitekirja "Igapäevakeele semantika Wittgensteini uues filosoofias" ("Semantyka języka potocznego w nowej filozofii Wittgensteina"). 1963. aastast töötas Varssavi ülikooli filosoofiakateedris. 

1960. aastate lõpus omandas tuntuse ka Läänes, pidas loenguid ka Lääne ülikoolides. Oli üks neljast referendist Viinis toimunud XIV rahvusvahelise filosoofiakongressi Wittgensteini kollokviumil.

## Allikad

*Profesor Bogusław Wolniewicz – logik i metafizyk

## Viited
Londoni raamatumess

**Londoni raamatumess** (The London Book Fair-LBF) on suur raamatute kirjastajate mess, mida peetakse igal aastal, tavaliselt aprillis Londonis, Inglismaal. Londoni raamatumess on globaalne turg õigusteemalisteks läbirääkimisteks ning sisu müümiseks ja levitamiseks trüki-, heli-, tele-, filmi- ja digitaalkanalite kaudu.

1971. aastal korraldas Lionel Leventhal raamatukoguhoidjate erialase näituse, kus 22 eksponenti näitasid raamatuid. Seejärel, nüüd koos äripartneri, Clive Bingleyga, ürituse ulatus ja mõju kasvas ning hakati hõlmama suuremaid ja üldisemaid kirjastajaid. 1975. aastal ilmusid LBF algustähed, kui messi nimeks sai SPEX'75: Londoni raamatumess. 1977. aastaks oli SPEX välja jäetud ja sündis pealkiri Londoni raamatumess. 

Kuni 2006. aastani oli Londoni raamatumess toimunud Olümpia messikeskuses, kuid see kolis sel aastal Londoni Docklandi näitustekeskusesse ExCeL. Seoses osalejate üldiselt ebasoodsa tagasisidega uue asukoha kohta, näiteks transpordiühenduste või asukoha infrastruktuuri ebamugavuste, aga ka muude näituste ja nende eksitavate külastajate sekkumise tõttu naasis raamatumess Lääne-Londonisse 2007. aastal ja toimus Earls Courti messikeskuses 16.–18. aprillini. Igal aastal on alates 2007. aastast Earls Courti messikeskuses toimunud Londoni raamatumess. Alates 2015. aastast tuli LBF aga veel ühe korra tagasi ja toimus Londonis Olümpias 14.–16. aprillil 2015 Londoni raamatu- ja ekraaninädala raames. Pärast 43. raamatumessi õnnestumist jäi 2016. aastal Londoni raamatumess Olümpia messikeskusesse.

Londoni raamatumess on aastatega kasvanud ja osakaalu kasvatanud ning seda peetakse Frankfurdi raamatumessi järel teisel kohal olevaks, kui "mekat Euroopa kirjastajatele, raamatumüüjatele, õiguste esindajatele ja meediatrendi jälgijatele".

## Aasta raamatupood

"Aasta raamatupoe“ auhinna annab Londoni raamatumess koostöös UK Kirjastajate Assotsiatsiooniga ning see on üks 15-st ülemaailmsest kirjastajaid esindavast ja tutvustavast kategooriast. Korraldajate sõnul on auhinna eesmärgiks näidata, et tänapäevased raamatupoed pole mitte ainult uute raamatute tutvustamise kohad, vaid teadvustavad ka inimestele, et maailmas on juba ka olemas hästi palju raamatuid, mis väärivad lugemist.

Eestis tegutsev Rahva Raamat on antud konkursil ära märgitud olnud, kui Viru Keskuses asuv Rahva Raamatu kauplus jõudis 2016. aastal 4 parima hulka. 2020. aastal jõudis Vanalinna Rahva Raamat jõudis kolme parima raamatupoe nominentide sekka, kus olid samuti Uus-Meremaa raamatupood Unity Books ja Jeemeni raamatupood Yemen Bookstore.

## Välislingid
*Londoni raamatumessi ametlik koduleht
Romeo

**[[Romeo]]** on William Shakespeare'i näidendi „Romeo ja Julia“ meespeategelane

**Romeo** võib tähendada ka:

* Romeo (eesnimi)

* Alfa Romeo, Itaalia autotootja

Tähestikulisel hääldamisel märgib see tähte R.
Jon Ludvig Hammer

**Jon Ludvig Hammer** (sündinud 2. juunil 1990 Bergenis) on norra maletaja ja maletreener, rahvusvaheline suurmeister (2009). 

Hammer sai 2007. aastal FIDE-lt rahvusvahelise meistri nimetuse. Suurmeistriks sai ta 19-aastaselt 2009. aastal. 

2011. aastal mängis ta edukalt Reykjavíki lahtisel turniiril, kus jagas 1.–6. kohta (koefitsientide alusel jäi viiendaks). Põhjamaade maletajaist parimana tuli ta sel turniiril Põhjamaade malemeistriks. Norra malemeistriks on ta tulnud kolmel korral (2013, 2017, 2018).

Hammer on mänginud Norra võistkonna koosseisus neljal maleolümpial (2008, 2010, 2014, 2016) ja neljal Euroopa võistkondlikel meistrivõistlustel (2007, 2009, 2015, 2017).

Hammer töötab ka treenerina. Sai 2014. aastal FIDE-lt FIDE treeneri nimetuse. 2013. aastal MM-tiitlimatšis Anand-Carlsen oli ta tiitlipretendendi Magnus Carlseni sekundant.

## Välislingid
*
*Jon Ludvig Hammer FIDE andmebaasis
Hongkongi vaatluskeskus

**Hongkongi vaatluskeskus** on Hongkongi valitsuse ilmaprognooside agentuur. Vaatluskeskus prognoosib ilmastikku ja annab hoiatusi ilmastikuga seotud ohtude kohta. 

Samuti jälgib ja hindab vaatluskeskus Hongkongi kiirgustasemeid ning pakub muid meteoroloogilisi ja geofüüsikalisi teenuseid, et rahuldada üldsuse ning laevanduse, lennunduse, tööstuse ja masinaehituse vajadusi.
Hongkongi pass

**Hongkongi erihalduspiirkonna pass** (hiina keeles: 香港特別行政區 護照) on pass, mis antakse välja ainult Hongkongi alalistele elanikele, kellel on ka Hiina kodakondsus. Alates Hongkongi erihalduspiirkonna põhiseadusest on passi pärast suveräänsuse üleandmist 1. juulil 1997 välja andnud Hongkongi valitsuse sisserändeosakond Hiina Rahvavabariigi Keskvalitsuse loal. 

Kuna Hongkongi ametlikud keeled on hiina ja inglise keel, trükitakse pass kakskeelsena nii hiina (traditsiooniliste tähtedega) kui ka inglise keeles.

## Välimus

Passi kaas on tumesinine, kuldse reljeefiga ingliskeelsete ja hiinakeelsete pealdistega. Pass sisaldab 32 lehekülge, sealhulgas masinloetavat lehekülge omaniku isikuandmetega.

### Identifitseerimisleht

Sisaldab järgmist teavet passi omaniku kohta:

* Passi omaniku foto (40x50mm valgel taustal)
* Passi tüüp (P)
* Väljastanud riigi kood (CHN - Hiina)
* Passi number
* Perekonnanimi
* Eesnimi
* Kodakondsus
* Sünnikuupäev
* Sugu
* Sünnikoht
* Väljastamise kuupäev
* Kehtivusaja lõpp
* Väljastanud asutus

## Viited
Professor Peeter Tulviste mälestusfond

**Professor Peeter Tulviste mälestusfond** on professor Peeter Tulviste mälestuse jäädvustamiseks 27. oktoobril 2017 Tartus asutatud stipendiumifond, mille eesmärk on toetada ja tunnustada üliõpilasi ja noorteadlasi, kes on ühiskondlikult aktiivsed ning panustavad silmapaistva õppe- ja teadustööga Eesti ühiskonna edendamisse. Fondi asutasid Tartu Ülikool, Tartu Linnavalitsus, Tartu Rotary Klubi, Eesti Psühholoogide Liit ja Tartu Ülikooli Sihtasutus. Stipendiumi suurus on 5000 eurot.

## Stipendiumi laureaadid
* 2017./2018. õppeaasta – Ester Oras, Tartu Ülikooli laboratoorse arheoloogia vanemteadur 
* 2018./2019. õppeaasta – Vladimir Sazonov, Tartu Ülikooli humanitaarteaduste ja kunstide valdkonna kultuuriteaduste instituudi Lähis-Ida uuringute vanemteadur 
* 2019./2020. õppeaasta – Andra Siibak, Tartu Ülikooli meediauuringute professor 
* 2020./2021. õppeaasta – stipendiumi välja ei antud
* 2021./2022. õppeaasta – Mari-Liis Madisson, Tartu Ülikooli semiootika teadur 
* 2022./2023. õppeaasta – Dmitri Rozgonjuk, Tartu Ülikooli teadlane, kes on uurinud nutiseadmete kasutamise mõju mõtlemisele, meeleolule ja käitumisele 
* 2023./2024. õppeaasta – Mari Tõrv, Tartu Ülikooli teadlane, kes tegeleb arheoloogilise kultuuripärandi mõtestamise ja kaitsmisega 
* 2024./2025. õppeaasta – Uku Tooming, Tartu Ülikooli teadlane, kes tegeleb teoreetilises filosoofias vaimufilosoofia, esteetika ja epistemoloogiaga 

## Viited

## Välislingid
*Raimu Hanson. Tegevust alustas professor Peeter Tulviste mälestusfond. Tartu Postimees, 28. oktoober 2017
Eesti Vabariigi Elekterside Riigi Inspektsioon

**Eesti Vabariigi Elekterside Riigi Inspektsioon** oli Eesti Vabariigi Valitsusele alluv riigivalitsemisorgan, kes tegutses transpordi- ja sideministri valitsemisalas. 1. augustil 1998 moodustati inspektsiooni põhjal Sideamet.

Elekterside Riigi Inspektsiooni põhiülesaded olid
* riikliku kontrolli ja järelevalve tegemine raadioelektroonika- ja kõrgsagedusseadmete ning raadiosidevõrkude (ka raadio- ja televisioonilevi saate- ja vastuvõtuvõrkude) loomise, valdamise ja kasutamise ning raadiosageduste kasutamise üle
* raadiosagedusala efektiivse ning otstarbeka kasutamise korraldamine ja tagamine
* raadioelektroonikaseadmete ja raadiosidevõrkude (ka raadio- ja televisioonilevi saate- ja vastuvõtuvõrkude) elektromagnetilise ühitatavuse tagamine

## Viited
Jedlina-Zdrój

**Jedlina-Zdrój** (saksa *Bad Charlottenbrunn*) on linn Poolas Alam-Sileesia vojevoodkonnas Wałbrzychi maakonnas. Jedlina-Zdrój asub Wałbrzychist ligi 9 km lõunakagus, Tšehhi piirist umbes 6 km kaugusel.

Bad Charlottenbrunn sai linnaõigused 1768. aastal, kuid kaotas need 1919. aastal. Kuni 1945. aastani oli asula Saksamaa koosseisus. 1967. aastal sai Jedlina-Zdrój linnaõigused tagasi.

## Viited
Tomáš Souček

**Tomáš Souček** (sündinud 27. veebruaril 1995 Havlíčkův Brodis) on Tšehhi jalgpallur, kes mängib kaitsva poolkaitsjana Premier League'i klubis West Ham United ja Tšehhi jalgpallikoondises.

Ta alustas klubikarjääri Praha Slavias, mille meeskonnas debüteeris Tšehhi kõrgliigas 2015. aastal. Hooaegadel 2016–17 ja 2018–19 tuli ta klubiga Tšehhi meistriks.

2020. aasta jaanuaris suundus ta laenule West Ham Unitedi. Esimese värava Inglismaa kõrgliigas lõi ta 1. juulil 2020 mängus Chelsea vastu.

Debüüdi Tšehhi jalgpallikoondises tegi Souček 15. novembril 2016 sõprusmängus Taani vastu. Koondisekarjääri esimese värava lõi ta 8. novembril 2017 sõprusmängus Islandi vastu.

2019. aastal valiti ta Tšehhi aasta jalgpalluriks.

## Saavutused
;Praha Slavia
*Tšehhi liiga: 2016–17, 2018–19
*Tšehhi karikas: 2017–18, 2018–19

## Viited
Bolków

**Bolków** (saksa *Bolkenhain*) on linn Poolas Alam-Sileesia vojevoodkonnas Jawori maakonnas, Bolkówi valla halduskeskus. Bolków asub Jaworist umbes 16 km lõunakagus ja Jelenia Górast ligi 27 km idas.

Bolkenhain sai linnaõigused 1276. aastal. Kuni 1945. aastani oli linn Saksamaa koosseisus.

## Viited
Renan Lodi

**Renan Augusto Lodi dos Santos** (sündinud 8. aprillil 1998 Serranas) on Brasiilia jalgpallur, kes mängib Prantsusmaa kõrgliiga klubis Marseille Olympique ja Brasiilia jalgpallikoondises vasakkaitsjana.

Ta alustas klubikarjääri Brasiilia klubis Athletico Paranaense. Brasiilia kõrgliigas tegi ta klubi meeskonnas debüüdi 2016. aasta oktoobris.

2019. aasta juulis siirdus ta Hispaania kõrgliigaklubisse Madridi Atlético, kellega sõlmis kuueaastase lepingu. 23. novembril 2019 toimunud mängus Granada vastu lõi ta oma esimese värava Hispaania kõrgliigas. Hooajal 2020/21 tuli ta Atléticoga Hispaania meistriks.

2022. aasta augustis läks ta Madridi Atléticost üheks hooajaks laenule Nottingham Foresti.

Suvel 2023 siirdus ta 13 miljoni euro eest Marseille Olympique'i.

Debüüdi Brasiilia rahvuskoondises tegi Lodi 10. oktoobril 2019 sõprusmängus Senegali vastu. Ta kuulus Brasiilia koondisse 2021. aasta Copa Américal.

## Saavutused
;Athletico Paranaense
*Campeonato Paranaense: 2018, 2019
*Copa Sudamericana: 2018
;Madridi Atlético
*La Liga: 2020–21
Brüsseli 1511. aasta lumefestival

**1511. aasta lumememmed** (hollandi keeles *De sneeuwpoppen van 1511*) on nimetus, mille all tuntakse 1511. aastal Brüsselis toimunud festivali, mille käigus linlased valmistasid ligikaudu 110 satiirilist ja pornograafilist lumememme, teiste seas meest võrgutav lumenunn; lumemehe ja lumememme avalik suguühe, purjus lumemehe suhu urineeriv alasti lumepoiss jms.

Enne festivali oli kuus nädalat külm olnud. Rahvastiku massilise kasvu ning talupoegade ja valitseva Habsburgide koja vahel valitseva suure jõukuse erinevuse tulemusel otsustasid kohalikud kasutada lumememme protestivahendina. Erinevad sotsiaalmajanduslikud klassid konstrueerisid igaüks erinevat tüüpi lumememmesid. Vaesemad hävitasid valitsevate klasside ehitatud lumememmesid. Festival lõppes kevadise sulaga, mis tõi kaasa Brüsseli üleujutuse. Hiljem samal kuul, kui vesi oli kadunud, annetas Prantsusmaa kuningas linnale 1000 kuldmünti.

Festivalist lõi linna luuletaja Jan Smeken luuletuse "Dwonder van claren ijse en snee" ("Kirka jää ja lume ime"), mille avaldas tema sõber Thomas van der Noot.

## Viited

## Kirjandus
* Rick de Leeuw, Anna Luyten en Remco Sleiderink, *Rederijkerskamer 't Mariacranske 500 jaar aan het woord*, 2007, ISBN 9789054666639Teksteditie met korte annotaties van Jozef Janssens en hertaling door Rick de Leeuw
* Herman Pleij, *De sneeuwpoppen van 1511. Literatuur en stadscultuur tussen middeleeuwen en moderne tijd*, 1988, ISBN 9789053336700Boek met summier geannotateerde transcriptie in bijlage
* R. Pennink en D.Th. Enklaar, *Dwonder van Claren IJse en Snee. Een verloren en teruggevonden gedicht van Jan Smeken*,  1946Teksteditie met korte annotaties
Szczawno-Zdrój

**Szczawno-Zdrój** (saksa *Bad Salzbrunn*, kuni 1935. aastani *Ober Salzbrunn*) on linn Poolas Alam-Sileesia vojevoodkonnas Wałbrzychi maakonnas.

Szczawno-Zdrój on kuurortlinn, esimene sanatoorium avati 1815. aastal.

Asulat on esmamainitud 1221. aastal, kuni 1945. aastani oli Saksamaa koosseisus. Szczawno-Zdrój sai linnaõigused 1945. aastal.

## Viited
Jan Oblak

**Jan Oblak** (sündinud 7. jaanuaril 1993 Škofja Lokas) on Sloveenia jalgpallur, kes mängib Hispaania kõrgliiga klubis Madridi Atlético ja Sloveenia jalgpallikoondises väravavahina.

Ta alustas klubikarjääri Sloveenia klubis Ljubljana Olimpija. 2010. aastal liitus ta Portugali kõrgliiga klubiga Lissaboni Benfica. Tema ainsaks hooajaks Benfica meeskonnas jäi 2013–14, kui ta tuli klubiga ka Portugali meistriks. Ta osales sel hooajal Portugali kõrgliigas 16 mängus ja hoidis värava puhtana neist 14 mängust ning valiti liiga hooaja parimaks väravavahiks. Hooajal 2011–12 oli ta laenul Portugali kõrgliiga klubis Leiria ja hooajal 2012–13 Rio Aves.

2014. aasta juulis siirdus ta 16 miljoni euro eest Madridi Atléticosse. Sellega sai ta La Liga ajaloo kõige kallimaks väravavahiks. Alates hooajast 2015–16 on Oblak olnud Madridi Atlético põhiväravavaht. Ta on klubiga võitnud Hispaania superkarika (2014) UEFA Euroopa Liiga (2017–18) ja UEFA Superkarika (2018). Alates hooajast 2015–16 on ta neljal korral järjest pälvinud La Liga Ricardo Zamora auhinna. Hooajal 2015–16 valiti ta lisaks Hispaania kõrgliiga hooaja sümboolsesse koosseisu.

Sloveenia jalgpallikoondises tegi Oblak debüüdi 11. septembril 2012 MM-i valikmängus Norra vastu.

Oblak on valitud Sloveenia aasta jalgpalluriks neli korda (aastatel 2015–2018).

## Saavutused
;Benfica
*Primeira Liga: 2013–14
*Taça de Portugal: 2013–14
*Taça da Liga: 2013–14
*UEFA Europa Liiga: Teine koht 2013–14
;Madridi Atlético
*Supercopa de España: 2014
*UEFA Euroopa Liiga: 2017–18
*UEFA Superkarikas: 2018
*UEFA Meistrite Liiga: Teine koht 2015–16

## Välislingid
James Webb

**James Edwin Webb** (7. oktoober 1906 – 27. märts 1992) oli Ameerika Ühendriikide valitsusametnik.

1961. aastal sai Webbist NASA teine peadirektor. Ta oli peadirektor alates president Kennedy ametiaja algusest kuni Johnsoni ametiaja lõpuni ning juhtis NASAt Mercury ja Gemini programmide toimumise ajal. Tema ametiajal toimus ka Apollo 1 põleng. Webb lahkus NASAst 1968. aastal veidi enne Apollo 7 starti.

2002. aastal nimetas NASA Next Generation Space Telescope'i Webbi auks ümber James Webbi kosmoseteleskoobiks.

## Tunnustus
*1975 – Hubbardi medal

## Viited
Ścinawa

**Ścinawa** (saksa *Steinau an der Oder*) on linn Poolas Alam-Sileesia vojevoodkonnas Lubini maakonnas, Ścinawa valla halduskeskus. Ścinawa asub Odra jõe vasakul kaldal, Lubinist umbes 15 km idas.

Ścinawa on raudteesõlm.

Asulat on esmamainitud 1202. aastal, linnaõigused sai 1248. aastal.

Teises maailmasõjas hävis 75% linnast. Kuni 1945. aastani oli linn Saksamaa koosseisus.

## Viited
Żmigród

**Żmigród** (saksa *Trachenberg*) on linn Poolas Alam-Sileesia vojevoodkonnas Trzebnica maakonnas, Żmigródi valla halduskeskus. Żmigród asub Trzebnicast umbes 20 km põhjaloodes.

Asulat on esmamainitud 1155. aastal, linnaõigused sai 1253. aastal. Kuni 1945. aastani oli linn Saksamaa koosseisus.

## Viited
Piława Górna

**Piława Górna** (saksa *Ober-Peilau*, aastatel 1928–1945 *Gnadenfrei*) on linn Poolas Alam-Sileesia vojevoodkonnas Dzierżoniówi maakonnas. Piława Górna asub Dzierżoniówist umbes 8 km kagus.

Kuni 1945. aastani kuulus asula Saksamaa koosseisu. Linnaõigused sai Piława Górna 1962. aastal.

## Viited
Aun (perekonnanimi)

**Aun** on eesti perekonnanimi.

2020. aasta 1. jaanuari seisuga oli Eestis perekonnanimi Aun 440 inimesel: 213 mehel ja 227 naisel. Perekonnanimede levikult on Aun meeste seas 265. kohal ja naiste seas 276. kohal. Nimi on levinuim Hiiu maakonnas, kus neid oli maakonna 10 000 elaniku kohta 12,69.

## Nime kandjaid
*Anu Aun, eesti filmirežissöör ja stsenarist (1980–) 
*Arvo Aun, eesti kunstnik, galerist ja matemaatik (1950–)
*Elise Rosalie Aun, eesti kirjanik (1863–1932) 
*Karl Aun, eesti õigusteadlane (1914–1995)
*Karl Eduard Aun, eesti metsandustegelane (1861–1945)
*Rein Aun, eesti kergejõustiklane (kümnevõistleja) (1940–1995)
*...

## Viited
Zorjana Skaletska

**Zorjana Skaletska** (ukraina keeles *Зоряна Степанівна Скалецька*, esimeses abielus Tšernenko; sündinud 9. augustil 1980 Lvivis) on Ukraina jurist ja poliitik. 

## Elulugu
Ta lõpetas 2002. aastal Kiievi Mogila Akadeemia õigusteaduskonna. Seejärel õppis ta aastatel 2002–2006 Lublinis Maria Curie-Skłodowska Ülikoolis, ta kaitses väitekirjaga "Patsiendi õiguslik seisund Poolas ja Ukrainas. Võrdlev analüüs" õigusteaduse doktori kraadi. Ta oli 29. augustist 2019 kuni 4. märtsini 2020 Ukraina tervishoiuminister.
Reece James

**Reece James** (sündinud 8. detsembril 1999 Londonis) on Inglismaa jalgpallur, kes mängib kaitsjana Premier League'i klubis Chelsea ja Inglismaa jalgpallikoondises. Ta on klubi meeskonna kapten.

## Klubikarjäär
Ta liitus Chelsea noorteakadeemiaga 2006. aastal.

Profidebüüdi tegi ta hooajal 2018–19, kui mängis laenul Inglismaa esiliigaklubis Wigan Athletic. Ta mängis sel hooajal kokku 46 liigamängus ja lõi kolm väravat. Hooaja lõpus valiti ta Wigan Athleticu hooaja parimaks mängijaks.

Inglismaa kõrgliigas tegi ta Chelsea meeskonnas debüüdi 19. oktoobril 2019 mängus Newcastle Unitedi vastu. Sama aasta 5. novembril sai ta mängus Amsterdami Ajaxi vastu Chelsea ajaloo noorimaks väravalööjaks UEFA Meistrite Liigas.

14. septembril 2020 lõi ta mängus Brighton & Hove Albioni vastu oma esimese värava Inglismaa kõrgliigas. Lisaks andis ta samas mängus väravasöödu Kurt Zouma väravale. Hooajal 2020–21 võitis ta Chelseaga Meistrite Liiga.

Pärast seda, kui César Azpilicueta Chelseast lahkus, sai James klubi uueks kapteniks.

## Koondisekarjäär
Aastatel 2017–2019 mängis James Inglismaa noortekoondistes. 2017. aastal tuli James Inglismaa kuni 19-aastaste koondisega omavanuste Euroopa meistriks.

Inglismaa jalgpallikoondises tegi James debüüdi mängus 8. oktoobril 2020 mängus Walesi vastu. Ta kuulus Inglismaa koondisse 2021. aasta Euroopa meistrivõistlustel. Vigastuse tõttu jäi ta eemale 2022. aasta maailmameistrivõistlustest.

## Saavutused
;Chelsea
*UEFA Meistrite Liiga: 2020–21
*UEFA superkarikas: 2021
*Klubide maailmameistrivõistlused: 2021

## Viited

## Välislingid

* Profiil Chelsea F.C. kodulehel
Šaastra

**Šaastra** (sanskriti keeles *śāstra*; paali keeles *sattha *‘juhatus, reegel, õpperaamat, traktaat’; tiibeti keeles *bstan bcos*; hiina keeles 論 *lun*; jaapani keeles *ron*) on india mõtteloos tekstiliik, mis sisaldab reegleid ja ettekirjutusi ning süstemaatilisi käsitlusi mingi teema või ainevaldkonna kohta, näiteks «Arthašaastra» ja dharmašaastrad. Paljud šaastrad olid kirjutatud värsivormis.

Budismis, eriti mahajaanas, tehakse kindlat vahet šaastrate ja suutrate vahel. Viimaseid peetakse Buddha sõnaks, seega vaieldamatuks pühakirjaks, šaastrad aga on enamasti autoriseeritud ja konkreetsete inimeste looming. Tihti kujutavad šaastrad endast suutrate või teiste tekstide kommentaare.

## Vaata ka

* Suutra
Felipe Solá

**Felipe Carlos Solá** (sündinud 23. juulil 1950 Buenos Aireses) on Argentina poliitik, ta kuulub peronistliku erakonna *[[Partido Justicialista]]* ridadesse. Ta oli aastatel 2002–2007 Buenos Airese provintsi kuberner. Ta oli 10. detsembrist 2019 kuni 20. septembrini 2021 Argentina välisminister.

Ta sündis aastal 1950 Buenos Aireses, ta kasvas üles Buenos Airese Recoleta linnaosas. Ta lõpetas aastal 1981 Buenos Airese ülikooli põllumajanduse insenerina.
Anneli Aken

**Anneli Aken** (sündinud 26. juulil 1968) on eesti koorijuht ja muusikapedagoog.

Ta on olnud Euroopa Eestlaste Koori tegevjuht.

## Tunnustus
*2016 – Haapsalu vapimärk
*2018 – Valgetähe V klassi teenetemärk

## Isiklikku
Tema õde on Ilona Aasvere.

## Viited
Hongkongi seadusandlik nõukogu

**Hongkongi erihalduspiirkonna seadusandlik nõukogu** (hiina keeles: 香港特別行政區 立法 會) või **LegCo** on Hiina Rahvavabariigi Hongkongi erihalduspiirkonna ühekojaline seadusandja.

Seadusandja on organ, mis koosneb 70 liikmest, kellest 35 valitakse viie geograafilise valimisringkonna kaudu otse proportsionaalse esindatuse süsteemi alusel, kasutades järelejäänud suurust meetodit ja Hare'i kvooti, ülejäänud 35 valitakse kaudselt huvigruppidel põhinevate funktsionaalsete valimisringkondade kaudu piiratud valijatega. 2010. aastal vastu võetud põhiseadusliku reformipaketi kohaselt on funktsionaalsetest valimisringkondadest valitud 35-st liikmest 5 ringkonnanõukogu (teise) funktsionaalsest valimisringkonnast. Kandidaadid nimetavad ringkonnavolinikud ja valivad kogu territooriumi hõlmavad valijad.
Chek Lap Kok

**Chek Lap Kok** (hiina keeles: 赤 鱲 角) on saar Hongkongi Uute Territooriumite läänevetes. Erinevalt väiksemast Lam Chaust tasandati seda vaid osaliselt, kui see assimileeriti maaparanduse teel 12,48 ruutkilomeetri suuruseks saareks praeguse Hongkongi rahvusvahelise lennujaama jaoks, mis avati kommertslennunduseks 1998. aastal. Lennujaama nimetatakse rahvapäraselt Chek Lap Koki lennujaamaks, et eristada seda endisest Hongkongi rahvusvahelisest lennujaamast, mida tavaliselt tuntakse Kai Taki lennujaamana (啟 德 機場).
Hans Bigler

**Hans Hermann Gustav Bigler** (25. detsember 1894 Blasewitz – 3. oktoober 1962 Dresden) oli juudi päritolu Austria-Ungari sõjaväelane (ülemleitnant, 1918).

Osales Esimeses maailmasõjas Böömi jalaväerügemendi nr. 91 koosseisus, sõjavang 1918–1919. 1927 astus Saksa kodakondsusse, alates 1931. aastast elas Dresdenis. Jaroslav Hašeki romaani Vahva sõduri Švejki juhtumised maailmasõja päevil tegelase "kadett Biegleri" prototüüp.

## Välislingid
*http://honsi.org/svejk/?lang=en&page=who#Bigler
Soolamarss

**Soolamarss** oli 1930. aastal Briti Indias toimunud kodanikuallumatuse kampaania murdmaks brittide soolamonopoli. Kampaaniat juhtis Mohandas Gandhi.
Vana-Liivamäe tänav

**Vana-Liivamäe tänav** on tänav Tallinnas Kesklinna linnaosas Keldrimäe asumis.

Praeguse nime sai Vana-Liivamäe tänav 22. oktoobril 2008. Enne seda oli tänava nimi alates 19. veebruarist 2003 **Väike-Liivamäe tänav**.
 
## Viited
Sobótka

**Sobótka** (saksa *Zobten am Berge*) on linn Poolas Alam-Sileesia vojevoodkonnas Wrocławi maakonnas, Sobótka valla halduskeskus. Sobótka asub Wrocławi kesklinnast umbes 31 km edelas.

Asulat on esmamainitud 1148. aastal. Linnaõigused sai 1221. aastal. Linnaõigusi uuendati 1399. aastal. Kuni 1945. aastani oli linn Saksamaa koosseisus.

## Viited
Uued Territooriumid

**Uued Territooriumid** (hiina keeles: 新界) on üks kolmest Hongkongi peamisest piirkonnast, Hongkongi saare ja Kowlooni poolsaare kõrval. See moodustab Hongkongi territooriumist 86,2% ja hõlmab umbes poole Hongkongi elanikkonnast. Ajalooliselt on see piirkond, mida on kirjeldatud Hongkongi territooriumi laiendamise konventsioonis. Selle lepingu kohaselt hõlmavad territooriumid mandriosa Kowlooni poolsaare piiritänavast põhja pool ja Sham Chuni jõest (mis on Hongkongi ja Mandri-Hiina piiril) lõuna pool, samuti üle 200 saare, sealhulgas Lantau saar, Lamma saar, Cheung Chau ja Peng Chau Hongkongi territooriumil.
Hongkongi põhiseadus

**Hiina Rahvavabariigi Hongkongi erihalduspiirkonna põhiseadus** on Hiina riiklik seadus, mis on Hongkongi erihalduspiirkonna *de facto* põhiseadus. Üheksast peatükist, 160 artiklist ja kolmest lisast koosnev põhiseadus võeti 4. aprillil 1990 vastu seitsmendal Üleriigilisel Rahvakongressil ja sellele kirjutas alla president Yang Shangkun.

Põhiseadus jõustus 1. juulil 1997 Hongkongis, kui Hongkongi suveräänsus anti Suurbritannialt üle Hiinale, asendades Hongkongi koloniaal konstitutsiooni - patendikirjad ja kuninglikud juhised.
Oborniki Śląskie

**Oborniki Śląskie** (saksa *Obernigk*) on linn Poolas Alam-Sileesia vojevoodkonnas Trzebnica maakonnas, Oborniki Śląskie valla halduskeskus. Oborniki Śląskie asub Trzebnicast umbes 10 km läänes ja Wrocławi kesklinnast ligi 24 km põhjaloodes.

Asula oli olemas juba 13. sajandil, kuni 1945. aastani oli Saksamaa koosseisus. Linnaõigused sai Oborniki Śląskie 1945. aastal.

Oborniki Śląskies on sündinud poliitik Bronisław Komorowski, kes oli aastatel 2010–2015 Poola president.

## Viited
Ziębice

**Ziębice** (saksa *Münsterberg in Schlesien*) on linn Poolas Alam-Sileesia vojevoodkonnas Ząbkowice Śląskie maakonnas, Ziębice valla halduskeskus. Ziębice asub Ząbkowice Śląskiest 16 km idas ja Wrocławi kesklinnast umbes 56 km lõunas.

Asulat on esmamainitud 1234. aastal. Linnaõigused sai 1243. aasta ja 1250. aasta vahel. Kuni 1945. aastani oli Saksamaa koosseisus.

## Viited
Pieszyce

**Pieszyce** (saksa *Peterswaldau*) on linn Poolas Alam-Sileesia vojevoodkonnas Dzierżoniówi maakonnas, Pieszyce valla halduskeskus. Pieszyce asub Dzierżoniówist umbes 5 km lääneedelas.

Küla on esmamainitud 13. sajandil. Kuni 1945. aastani oli Saksamaa koosseisus. Linnaõigused sai 1962. aastal.

## Viited
Simon Desthieux

**Simon Desthieux** (sündinud 3. detsembril 1991 Belleys) on Prantsuse laskesuusataja. [1]

Ta võistles 2014. aasta taliolümpiamängudel Sotšis, kus sai sprindis 45. ja jälitussõidus 21. koha. Desthieux võitis esimese maailmameistrivõistluste medali Hochfilzenis 2017. aasta MM-il, kui ta kuulus meeste teatevõistkonda, mis sai teise koha. Järgmisel aastal kuulus ta Prantsusmaa segavõistkonda 2018. aasta taliolümpiamängudel Pyeongchangis ja tuli esimest korda olümpiavõitjaks.

Desthieux tegi rahvusvahelise debüüdi 2010. aasta noorte maailmameistrivõistlustel, kus ta sai teatevõistluses hõbemedali. Ta on 2011. aasta individuaaldistantsil juunioride maailmameister ja 2011. aastal ka Euroopa juunioride meister. Prantsuse armee kapralina kuulus ta Prantsuse sõjaväe meeskonda, kellega ta sai meeste koondise sprindis pronksmedal 2013. aasta ülemaailmsetel sõjalistel talimängudel.

2013. aasta talvel osales esimest korda maailma karikasarjas. Esimest korda jõudis ta esikümnesse Oslos-Holmenkollenis toimunud hooaja viimasel etapil, kui sai sprindis seitsmenda koha. Kolm päeva hiljem saavutas ta ühisstardiga sõidus 7. koha. Hooajal 2014-2015 pääses ta koos oma meeskonnakaaslastega Hochfilzenis esimesest korda poodiumile, olles teised.

20. veebruaril 2018. aastal tuli ta olümpiamängudel segavõistluses olümpiavõitjaks koos Martin Fourcade, Anaïs Bescondi ja Marie Dorin-Habertiga. Kuu aega saavutas ta maailma karikasarja Tjumeni etapil sprindis teise koha.

Hooajal 2018-2019 avaetapil Pokljuka võitis Desthieux segateatesõidu. Seejärel sai ta Soldier Hollow's sprindis ja jälitussõidus kaks poodiumikohta. Hooaja lõpetas ta maailma karikasarja üldiarvestuses neljandal kohal.

Anterselvas  toimunud 2020. aasta maailmameistrivõistlustel võitis Simon Desthieux esimese teatevõistluse kuldmedali koos Martin Fourcade, Émilien Jacquelini ja Quentin Fillon Mailletiga, edestades poodiumil Norrat ja Saksamaad.
Visby-klassi korvett

**Visby-klassi korvett** on Rootsis valmistatud vargtehnoloogial põhinev moodne sõjalaev (korvett). 

Laevad võeti aastatel 2002–2015 Rootsi mereväe teenistusse Göteborg-klassi korvettide järeltulijatena.

## Kirjeldus ja laevad
Laevaklassi põhiandmed: 

*Pikkus: 72,7 m
*Süvis: 2,4 m
*Veeväljasurve: 640 t
*Kiirus: 35 sõlme
*Relvastus: 1×57 mm kahur, 8 laevatõrjeraketti, 4×400 mm torpeedoaparaat, süvaveepommid, meremiinid
*Meeskond: 43

Kokku on valmistatud 5 seda klassi laeva:
*HMS Visby (K31)
*HMS Helsingborg
*HMS Härnösand
*HMS Nyköping
*HMS Karlstad

## Vaata ka
*Rootsi merevägi 
*Karakurt-klassi korvett

## Välislingid

*Saab.com: Visby-class-corvette
*Naval-technology.com: Visby
Amalie Nõgene

**Amalie Nõgene** (7. veebruar (vkj) / 20. veebruar (ukj) 1900 Valga – 1965 Valga) oli eesti õpetaja ja Eesti NSV rahvasaadik.

1922. aastal lõpetas ta Valga Linna Tütarlastegümnaasiumi.

1924. aastast töötas õpetajana. Aastatel 1930–1944 oli ta Restu Algkooli õpetaja. 1950. aastatel oli ta Valga 3. 7-klassilise kooli õpetaja.

Aastatel 1951–1955 oli ta Eesti NSV Ülemnõukogu III koosseisu saadik.

## Viited

## Välislingid
*Rahvusarhiivi fotoinfosüsteem FOTIS. Nõgene, Amalie Hansu tütar – Eesti NSV Ülemnõukogu saadik, Valga rajoon (1951)
Olga Tuglas

**Olga Tuglas** (20. märts 1912 – 4. mai 1993) oli Eesti NSV rahvasaadik ja kolhoosiesimees.

Ta oli Jõgeva rajooni 9. Mai kolhoosi esimees.

Aastatel 1951–1955 oli ta Eesti NSV Ülemnõukogu III koosseisu saadik.

## Viited

## Välislingid
*Rahvusarhiivi fotoinfosüsteem FOTIS. Tuglas, Olga Gustavi tütar - Eesti NSV Ülemnõukogu saadik, Jõgeva rajoon (1951)
Linus Videll

**Björn Linus Videll** (sündinud 5. mail 1985 Stockholmis) on Rootsi jäähokimängija, kes mängib ründajana Rootsi kõrgliiga klubis Djurgårdens.

Ta alustas profikarjääri Rootsi kõrgliiga klubis Södertälje SK. Rootsi kõrgliigas mängis ta seejärel veel AIK-i meeskonnas hooajal 2011–12.

2003. aastal valis Colorado Avalanche ta NHL-i ''draft''is 204. valikuna, kuid Põhja-Ameerika liigades pole ta mänginud.

Aastatel 2011–2021 mängis Videll KHL-is. Ta on KHL-is kokku mänginud seitsme klubi koosseisus: Hantõ-Mansiisk Jugra (2011–2013), Tšerepovetsi Severstal (2013–2014), Riia Dinamo (2014–15 ja 2018–19), Nižni Novgorodi Torpedo (2015–16), Kunluni Red Star (2016–17), Tšeljabinski Traktor (2017–18) ja Nur-Sultani Barõs (2019–21).

2021. aastal naasis Videll Rootsi kõrgliigasse, liitudes Djurgårdensiga.

## Välislingid
* Linus Videll KHL.ru lehel
* Linus Videll hockeydb.com lehel
Paulo Díaz

**Paulo César Díaz Huincales** (sündinud 25. augustil 1994 Santa Cruzis) on Tšiili jalgpallur, kes mängib kaitsjana Argentina kõrgliiga klubis River Plate ja Tšiili jalgpallikoondises.

Ta alustas klubikarjääri Tšiili klubis Palestino, mille meeskonnas debüteeris ta Tšiili kõrgliigas 2013. aastal. 2015. aastal mängis ta Colo-Colos.

Aastatel 2016–2018 mängis ta Argentina kõrgliigas San Lorenzo meeskonnas ning seejärel hooajal 2018–2019 Saudi Araabia kõrgliiga klubis Al-Ahli. 2019. aastal liitus ta River Plate'iga.

Debüüdi Tšiili jalgpallikoondises tegi Díaz 2015. aasta jaanuaris sõprusmängus USA vastu. Ta on kuulunud Tšiili koondisse  2017. aasta FIFA konföderatsioonide karikaturniiril ja 2019. aasta Copa Américal.

## Saavutused
;River Plate
*Copa Argentina: 2019
Hans Monderman

**Johannes Iebe Monderman** (tuntud kui **Hans Monderman**; 19. november 1945 Leeuwarden – 7. jaanuar 2008 Opsterland) oli Hollandi liikluskorralduse planeerija ja jagatud ruumi idee edendaja.
Strzegom

**Strzegom** (saksa *Striegau*) on linn Poolas Alam-Sileesia vojevoodkonnas Świdnica maakonnas, Strzegomi valla halduskeskus. Strzegom asub Świdnicast ligi 16 km loodes.

Asulat on esmamainitud 1155. aastal, linnaõigused sai 1242. aastal. Kuni 1945. aastani oli linn Saksamaa koosseisus.

## Viited
Stefan Savić

**Stefan Savić** (sündinud 8. jaanuaril 1991 Mojkovacis) on Montenegro jalgpallur, kes mängib Türgia kõrgliiga klubis Trabzonspor ja Montenegro jalgpallikoondises keskkaitsjana.

Ta alustas klubikarjääri 2009. aastal Serbia klubis BSK Borča. Seejärel mängis ta hooajal 2010–2011 Serbia suurklubis FK Partizan ning ta valiti sel hooajal liiga sümboolsesse koosseisu.

2011. aasta juulis siirdus ta 6 miljoni naelsterlingi eest Inglismaa Premier League'i klubisse Manchester City. Tema ainsaks väravaks Inglismaa kõrgliigas jäi 1. oktoobril 2011 löödud värav Blackburn Roversi vastu. Samal hooajal tuli ta klubiga Inglismaa meistriks.

Aastatel 2012–2015 mängis ta kolm hooaega Itaalia kõrgliiga klubis ACF Fiorentina.

2015. aasta juulis liitus ta 10 miljoni euro eest Madridi Atléticoga, kellega sõlmis viieaastase lepingu.

Debüüdi Montenegro rahvuskoondises tegi Savić 11. augustil 2010 sõprusmängus Põhja-Iirimaa vastu. Koondisekarjääri kaks esimest väravat lõi ta järgmise aasta 10. augustil sõprusmängus Albaania vastu.

Aastatel 2016, 2017 ja 2018 on Savić valitud Montenegro aasta jalgpalluriks.

## Saavutused
;Partizan
*Serbia SuperLiga: 2010–11
*Serbia karikas: 2010–11
;Manchester City
*Premier League: 2011–12
*FA Community Shield: 2012
;Fiorentina
*Coppa Italia: Teine koht 2013–14
;Madridi Atlético
*UEFA Euroopa Liiga: 2017–18
*UEFA Superkarikas: 2018
*UEFA Meistrite Liiga: Teine koht 2015–16

## Välislingid
C.C.TAY

**Aigerim Mergenbai** (kasahhi keeles Әйгерім Мергенбай; vene keeles Айгерим Мергенбай), lauljanimi **C.C.TAY** (sündinud 18. aprillil 2000 Šõmkendis) on kasahhi laulja ja näitleja. 2018. aastal mängis ta peaosa filmis "Cicitai". Tema esimene singel oli "Mümkin emes" (kasahhi keeles Мүмкін емес).

## Stuudioalbumid
* 2019 "Tusimde Korem"

## Viited

## Välislingid
* Девушка недели: Айгерим Мергенбай (elulugu vene keeles)
Hongkongi seadusandliku nõukogu president

**Hongkongi seadusandliku nõukogu president** on Hongkongi seadusandliku nõukogu spiiker. Hongkongi põhiseaduse artikli 71 järgi valitakse nõukogu president nõukogu liikmete poolt ja seast. President mängib olulist rolli nii administratiivselt, juhtimiselt kui ka tseremoniaalselt ja peab korda nõukogus, et selle töö ja kohtumised oleksid sujuvad.
Hong Kong Tramways

**Hong Kong Tramways** (**HKT**) (hiina keeles 香港電車) on 1067-millimeetrine kitsarööpmeline trammivõrgustik Hongkongis. Seda omab ja opereerib RATP Dev Transdev Asia. 

Trammivõrgustik ühendab Hongkongi saarel Kennedy Towni ja Shau Kei Wani ning teeb ringi Happy Valleys.
Shau Kei Wan

**Shau Kei Wan** (hiina keeles: 筲箕灣) on naabruskond Hongkongi saarel Idapiirkonnas. Naabruspiirkond piirneb idas Chai Waniga, lõunas Mount Parkeriga, läänes Sai Wan Hoga ja põhjas Victoria Harbouriga. 

Shau Kei Waniks nimetatakse ala, mis piirneb Kung Ngam Roadi ja Kung Ngam Village Roadiga idas, Yiu Hing Roadi ja Shau Kei Wan Roadiga lõunas, Aldrich Bay Roadi ja Shau Kei Wan Roadi ristmikuga läänes ja Oi Kan Roadiga põhjas.
Deep Water Bay

**Deep Water Bay** (hiina keeles: 深水灣) on asula Hongkongi saare lõunakaldal Hongkongis. Asulat ümbritsevad Shouson Hill, Brick Hill, Violet Hill ja Tong Po Chau. Seda peetakse üheks kõige rikkamaks asulaks Hongkongis, kuna seal elavad 19 hongkonglasest miljardäri. Asulat ühendab ülejäänud Hongkongiga Island Road, mis ühendab ka Repulse Bay’d ja Wong Chuk Hangi.
Hongkongi politsei

**Hongkongi politsei** (hiina keeles:香港警務處) on Hongkongi peamine korrakaitse-, uurimisasutus ja suurim distsiplineeritud teenistus Hongkongi julgeolekubüroo all. See asutati 1. mail 1844 Briti Hongkongi valitsuse poolt. Hongkongi politsei nimi muudeti ümber pärast 1967. aasta Hongkongi protesti **Hongkongi Kuninglikuks politseiks**. Hongkongi Kuningliku politsei nimi muudeti ümbeks algseks nimeks peale Hongkongi suveräänsuse üleandmist Suurbritannialt Hiina Rahvavabariigile.
Hongkongi keskpank

**Hongkongi keskpank** (hiina keeles: 香港金融管理局 või 金管局) on Hongkongi valuutakomitee süsteem ja *de facto *keskpank. See asutati 1. aprillil 1993 kui Hongkongi Vahetusfondi Büroo ja Panganduse Voliniku Bürood ühinesid. Organisatsioon annab otse aru Hongkongi finantssekretärile. Hongkongi keskpank annab välja Hongkongi dollarit (HKD) pangakursiga 0,5%.
Hong Kong Park

**Hong Kong Park** (hiina keeles: 香港公園) on avalik park Cotton Tree Drive’i kõrval Kesk- ja Läänepiirkonnas Hongkongi saarel Hongkongis. Park avati 1991. aasta mais ja see on 8 hektarit suur. Pargi ehitus läks maksma 398 miljonit Hongkongi dollarit.
Hongkongi börs

**Hongkongi börs** (**SEHK**) on Hongkongis asuv börs. See on Aasias turukapitalisatsiooni poolest suuruselt kolmas Tokyo börsi ja Shanghai börsi järel ning suuruselt neljas börs maailmas. 2018. aasta seisuga on sellele registreeritud 2315 börsiettevõtet, mille turukapitalisatsioon kokku on 29,9 triljonit hongkongi dollarit.
Victoria Peak

**Victoria Peak** on mägi Hongkongi saare läänepoolses osas. See on tuntud ka kui Austini mägi ja kohapeal kui **The Peak**. Kõrgusega 552 meetrit on see Hongkongi saare kõrgeim mägi, mis on Hongkongi erihalduspiirkonna kõrguse poolest 31. kohal (Tai Mo Shan on Hongkongi erihalduspiirkonna kõrgeim punkt kõrgusega 957 meetrit).
Kesk- ja Läänepiirkond

**Kesk- ja Läänepiirkond** (hiina keeles:中西區) on Hongkongi saare loodepoolne osa, mis on üks Hongkongi 18 administratiivsest piirkonnast. Selle rahvaarv oli 2016. aastal 243 266. Piirkonnas elavad kõige haritumad inimesed, kelle keskmine sissetulek on suuruselt teine Hongkongis. Piirkonna rahvaarv on väike, sest piirkond ise on pindalalt väga väike. 

Kesk- ja Läänepiirkonnas asub Centrali linnaosa, kus asub Hongkongi ärikeskus. Läänepiirkonnas asuvad linnaosad Shek Tong Tsui, Kennedy Town, Sai Ying Pun ja Lung Fu Shan. Piirkond oli Victoria linna osa, mis oli Briti Hongkongi varaseim asustatud ala.
International Commerce Centre

**International Commerce Centre** (**ICC**) (hiina keeles: 環球貿易廣場) on 118-korruseline, 484 meetrit kõrge pilvelõhkuja, mis valmis 2010. aastal Lääne-Kowloonis Hongkongis. See on osa Union Square projektist Kowloon Stationi peal. See oli kõrguselt neljas ehitis maailmas (kolmas Aasias) kui see 2010. aastal valmis. Praegu on see Hongkongi kõrgeim ehitis ja kõrguselt kuues Hiinas.

Selles asub The Ritz-Carlton Hong Kong viie tärniga hotell ja Sky100 vaateplatvorm.
Victoria Park

**Victoria Park** (hiina keeles: 維多利亞 公園) on Hongkongis asuv avalik park, mis on nimetatud Suurbritannia kuninganna Victoria järgi. See asub Causeway Bays Hongkongi saare põhjaosas Causeway Bay ja Tin Hau MTR-jaamade vahel. See on osa Wan Chai piirkonnast, piirnedes Victoria Park Roadi ja seejärel Victoria sadamaga põhjas ning Causeway Roadiga ja lõunaosas Hongkongi keskraamatukoguga. Park sai 2000. aasta alguses põhjaliku uuenduskuuri, mis andis sellele palju uusi võimalusi, sealhulgas korvpalliplatsid ja tennisestaadionid.
Tsim Sha Tsui

**Tsim Sha Tsui** (hiina keeles: 尖沙咀), mida sageli lühendatakse kui **TST**, on linnastunud piirkond Lõuna-Kowloonis Hongkongis. Piirkond on administratiivselt Yau Tsim Mong Piirkonna osa. Tsim Sha Tsui East on tükk maad, mis on taastatud Hung Homi lahest Tsim Sha Tsuist ida pool. Piirkond piirneb põhja pool Austin Roadiga ja idas Hong Chong Roadi ja Cheong Wan Roadiga.
Hongkongi Polütehniline Ülikool

**Hongkongi Polütehniline Ülikool** (**PolyU**) on Hongkongis Hung Homis asuv avalik teadusülikool. PolyU ajalugu ulatub aastasse 1937. Sellest sai täielik ülikool 1994. aastal.

PolyU-l on 8 teaduskonda ja kooli. Seal on programme rakendusteaduses, ettevõtluses, ehituses, keskkonnas, inseneriteaduses, ühiskonnaõpetuses, tervishoius, humanitaarteadustes, disainis, hotellinduses ja turismikorralduses.
Ülikool õpetab igal aastal 220 magistri, bakalaureuse ja alama astme programmi enam kui 32 000 üliõpilasele.
Mähe oja

**Mähe oja** on oja Harju maakonnas Viimsi vallas ja Tallinnas Pirita linnaosas.

Oja saab alguse Viimsi valla Pärnamäe külas Soosepa raba juures, kulgeb läbi Mähe asumi ning suubub Tallinna reidi Merivälja asumis Pirita rannas.

## Viited
Soots

**Soots** on eesti perekonnanimi.

2020. aasta 1. jaanuari seisuga oli Eestis perekonnanimi Soots 421 inimesel: 202 mehel ja 219 naisel. Perekonnanimede levikult on Tuisk meeste puhul 292. kohal ja naiste puhul 297. kohal. Perekonnanimi Soots on levinuim Viljandi maakonnas, kus neid on maakonna 10 000 elaniku kohta 13,85.

## Nime kandjaid
*Ago Soots, eesti näitleja (1984–)
*Ants Soots, eesti koorijuht ja pedagoog (1956–)
*Jaan Soots, Eesti sõjaväelane ja poliitik (1880–1942)
*Oivo Soots, Eesti sõjaväelane (1904–1944)
*Terje Soots, eesti raadioajakirjanik (1961–2003)
*Viivi-Anne Soots, eesti orienteeruja, jooksja, rogainija ja seiklussportlane (1971–)

## Viited
Andres Lumi

**Andres Lumi** (sündinud 5. oktoobril 1967 Pärnus) on eesti fotograaf.

## Näitused

* 2009 "Tartu linnavaated" – Jaani kirik, Tallinn
* 2009 “Tartu linnavaated” – Eesti Maja näitusesaal, Walling, Rootsi
* 2010 "Linnavaated" – Eesti Maaülikooli raamatukogu
* 2010 “Estonia: un Paese moderno dal cuore antico” ("Eesti: moodne iidse südamega riik") Cagliari, Centro d’Arte e Cultura Il Ghetto, Itaalia
* 2011 “L'Estonia nelle immagini di Remo Savisaar e Andres Lumi: Omaggio a Tallin, Capitale Europea della Cultura 2011”. "Eesti Remo Savisaare ja Andres Lumi piltidel: austusavaldus Tallinnale, Euroopa kultuuripealinn 2011" Italia, Cagliari, Monte Claro
* 2012 Eesti Vabariigi suursaatkonna korraldatud näitus "Eesti Remo Savisaare, Fred Jüssi ja Andres Lumi piltidel" Itaalias Firenzes Palazzo Medici Riccardi Caminetto ruumis 
* 2022 "Linnavaated" – Dominiiklaste klooster

## Viited
Tarbekaubad

**Tarbekauba**  (valmistoodangu) all peetakse silmas lõpptarbimiseks mõeldud kaupu. Valmistoodangut eristab muust toodangust asjaolu, nagu juba nimest võib eeldada, nendest enam midagi edasi ei toodeta. See tähendab, et peale ostmist lõpptarbija tarbib toote ära, selle asemel et kasutada seda mingi edasise toote tootmiseks. 

Ettevõtted toodavad lõpptoodangut toormaterjalide, kapitalikaupade (masinad, seadmed ning tööstuslikud transpordivahendid) ja tööjõu kombineerimisel.

### Turunduseesmärkide jaotus
Turunduseesmärkidel saab tarbekaupu lahterdada neljaks kategooriaks, lähtudes tarbijakäitumisest, kuidas ning kui tihti tarbijad kindlaid tooteid ostavad: 

# **esmatarbekaubad** – igapäevaelus tarvilik kaup, näiteks söök, jook, riided, ravimid, bensiin, hügieenitarbed;
# **valikkaubad** – kavandatud ost, külastatakse mitut poodi, valitakse põhjalikult hinnast, kvaliteedist, moest ja kauba eriomadustest lähtuvalt, näiteks mööbel, tehnika;
# **eri- ehk luksuskaubad** – kavandatakse eelnevalt, üldjuhul hind on kõrge ja kaupa ei müüda massiliselt, näiteks autod, antiik, väärisehted, juveelid;
# **võõrkaubad** – neid kaupu ostja ise ei otsi, mistõttu nende kaupade puhul on vaja ostjas tekitada ostusoov, näiteks kindlustus- ja meditsiiniteenused. 

### Tarbekaupade kategooriad
Majanduslikust vaatepunktist saab tarbekaubad liigitada kolme peamisesse kategooriasse: 

# **vastupidavad ja kestvad** – kestavad kauem kui kolm aastat, näiteks tehnika;
# **mittepüsivad** – kestavad vähem kui kolm aastat, näiteks söök, jook, hügieenitooted;
# **[[Teenus|teenused]]** – tarbitakse kohe, näiteks iluteenused, raviteenused, haridus, transport, pangandus. 

Peamise osa (rohkem kui 50%) jõukate riikide majanduse koguproduktist moodustavad teenused.

## Viited
Nikolai Romanov (riigitegelane)

**Nikolai Nikolajevitš Romanov** (vene keeles Николай Николаевич Романов; 22. august (vkj 9. august) 1913 Kamjanske, Jekaterinoslavi kubermang – 26. september 1993 Moskva) oli Nõukogude Liidu riigi- ja sporditegelane. 

Romanov oli aastatel 1939–1947 Üleliidulise Leninliku Kommunistliku Noorsooühingu Keskkomitee sekretär. 1945. aastal määrati ta ühtlasi NSV Liidu Rahvakomissaride Nõukogu juures asuva Kehakultuuri ja Spordi Üleliidulise Komitee esimeheks (1946. aastast NSV Liidu Ministrite Nõukogu juures asuv Kehakultuuri ja Spordi Üleliiduline Komitee). Aastatel 1948–1953 oli ta sama komitee aseesimees, 1953–1954 NSV Liidu Tervishoiuministeeriumi juures asuva Kehakultuuri ja Spordi Peavalitsuse ülem ja ühtlasi NSV Liidu tervishoiu ministri asetäitja ning 1954–1959 taasloodud NSV Liidu MN juures asuva Kehakultuuri ja Spordi Üleliidulise Komitee esimees. 

Pärast komitee likvideerimist valiti Romanov 1959. aastal NSV Liidu Spordiühingute ja Spordiorganisatsioonide Liidu kesknõukogu esimeheks. Aastatel 1962–1975 oli ta Üleliidulise Ametiühingute Kesknõukogu sekretär. 

1975. aastal saadeti Romanov pensionile.

Aastatel 1966–1971 oli ta NLKP Keskkomitee liikmekandidaat.

## Välislingid
*Романов Николай Николаевич. knowbysight.info
NSV Liidu Spordikomitee

**NSV Liidu Ministrite Nõukogu juures asuv Kehakultuuri- ja Spordikomitee** (vene keeles Комитет по физической культуре и спорту при Совете Министров СССР; lühend Спoрткомитeт СССР) oli Nõukogude Liidus eksisteerinud riigivalitsemise keskorgan. 

1930. aastal moodustati **NSV Liidu Kesktäitevkomitee juures asuv Üleliiduline Kehakultuuri Nõukogu**. 1936. aastal see kaotati ja selle baasil moodustati **NSV Liidu Rahvakomissaride Nõukogu juures asuv Kehakultuuri ja Spordi Üleliiduline Komitee** (1946. aastast **NSV Liidu Ministrite Nõukogu juures asuv Kehakultuuri ja Spordi Üleliiduline Komitee**), mis eksisteeris kuni 1953. aastani. 15. märtsil 1953 ilmunud NSV Liidu Ministrite Nõukogu määrusega see kaotati ja selle funktsioonid anti üle NSV Liidu Tervishoiuministeeriumi juures asuvale Kehakultuuri ja Spordi Peavalitsusele (ülem Sergei Pavlov). 

Veebruaris 1954 taasloodi Kehakultuuri ja spordi üleliiduline komitee, kuid aprillis 1959 taas kaotati. Kehakultuuri- ja spordialane töö riigis jäeti ühiskondlike organisatsioonide, sealhulgas neist tähtsaima NSV Liidu Spordiühingute ja Spordiorganisatsioonide Liidu (asutati aprillis 1959) kanda (liidu kesknõukogu esimeheks valiti 1959. aastal Nikolai Romanov).  

Oktoobris 1968 moodustati üleliidulis-vabariiklik **NSV Liidu Ministrite Nõukogu juures asuv Kehakultuuri- ja Spordikomitee** (esimees Sergei Pavlov), mis 1986. aastal reorganiseeriti üleliidulis-vabariiklikuks **NSV Liidu Riiklikuks Kehakultuuri- ja Spordikomiteeks**. Kaotati NSV Liidu Riiginõukogu määrusega novembris 1991.

## NSV Liidu Spordikomitee juhte
*Vassili Snegov (1939–1945)
*Nikolai Romanov (1945–1948, 1951–1953, 1954–1959)
*Arkadi Apollonov (1948–1951)
*Sergei Pavlov (1968–1983)
*Marat Gramov (1983–1989)